Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1313

d) Mindegyik nemzeti hivatal vagy kormányközi szervezet, amely értesítette a Nemzetközi Irodát, hogy így jár el, — ha valamely irat vagy levél kézbesítésére a postai hatóságtól eltérõ szolgálatot vesznek igénybe — ugyanúgy alkalmazni köteles az a)—c) pontokban foglalt rendelkezéseket, mintha a továbbítást postai hatóság végezte volna. Ilyen esetben az a) pont utolsó mondata nem alkalmazható; bizonyításnak kizárólag akkor lehet helye, ha a postázás adatait a kézbesítõszolgálat a postázás idõpontjában feljegyzi. Az értesítés olyan utalást is tartalmazhat, hogy az csak meghatározott kézbesítõszolgálatok, illetve olyan szolgálatok igénybevételére vonatkozik, amelyek meghatározott követelményeket kielégítenek. A Nemzetközi Iroda az értesítésben foglaltakat közzéteszi a Hivatalos Lapban.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes